Document ID: /fineweb-2-swissfilter-quality_10-filterrobots/filtered/05604.jsonl.gz/81

SAT, 14 OCT 2000 13:48:05 GMT
AIM,Podgorica, 13. 10. 2000.
(Od dopisnika AIM iz Beograda)
Rezutati poslednjih izbora u Srbiji, vratili su Stranku demokratske akcije i njenog lidera Sulejmana Ugljanina na kormilo opštinske vlasti u Novom Pazaru, koja im je odlukom Vlade Srbije i uvodjenjem privremenih mera u opštini i uz jake policijske i vojne snage, oduzeta pre dve godine. Do ovih izbora Pazarom su upravljali kadrovi SPS i JUL-a.Vlada Srbije je pre dve godine zamerila je Ugljaninovoj stranci obležja SDA u Opšini i zastave BIH, zapošljavanje rodjaka, smenu ovdašnjih Srba sa rukovodećih funkcija u Opštini i stvaranje uprave po nacionlnoj pripadnosti.
Na nedavno održanim izborima u Novom Pazaru SDA je ponovo osvojila većinu bošnjačkog biračkog tela. Od ukupnog broja upisanih birača (61.730) na birališta je izašlo 33.787, ili oko 54,7%. Novopazarci su najveći broj glasova dali ,,Listi za Sandžak dr Sulejman Ugljanin,, koja je osvojila 32 mandata, dok je SPS – JUL osvojio 11, SRS 1, DOS 1, GG 2.
Bez obzira na Ugljaninov uspeh, koji su mu doneli izbori po većinskom sistemu, u ovdašnjem bošnjačkom izbornom telu ipak je došlo do pomeranja. Ovoga puta ugljaninova stranka je osvojila oko 45 odsto glasova. Iako nije osvoji ni jednog odbornika u samom u Pazaru, novoformirani Narodni popkret Sandžaka sastavljen od osam političkih partija, na primer, je osvojio 15 odsto glasova. A sve ostale stranke oko 4o odsto glasova.
Najnoviji šok u pazarskoj javnosti izavali su Ugljaninovi i potezi njegove stranke prilikom konstituisanja organa Skuopštine opštine i kadrovskih rešenja. Izvori bliski SDA tvrde da je u raspodeli mandata izgovoreno dosta teških reči izmedju Sulejmana Ugljanina i nekadašnjeg, smenjenog predsednika opštine Fevzije Murića (čiji će mandat biti zapamćen i po zapošljavanju supruge u skupštinu opštine bez konkursa). Ovi izvori takodje tvrde, da je za dlaku izbegnut i fizički obračun.
Za predsednika predsednika SO Novi Pazar izabrana je Vasvija Gusinac, doskorašnja lični prevodilac gospodina Ugljanina, po zanimanju profesor engleskog jezika. Na samoj inauguraciji Vasvija Gusinac je jasno stavila do znanja kakva će biti politika SDA: ,,Mi ćemo se u lokalnom parlamentu ovog grada zalagati za stavove i principe pre svega moje koalicije i stranke kojoj pripadam u skladu sa zakonom i Ustavom države u kojoj živimo. ... u tom oficijelnom delu toliko, ja se zahvaljujem i želim da se zahvalim Alahu dželešanuhu što mi je podario toliku čast i da se sa vama inšalah okrenemo prosperitetu, suživotu i zajedničkoj budućnosti..,, Na mesto zamenika predsednika Opštine postavljen je Nedžib Hodžić koji je do skora bio lični vozač i radnik obezbeđenja Sulejmana Ugljanina! Za predsednika Izvršnog odbora SO Novi Pazar postavljen Sadik Ugljanin, brat Sulejmana Ugljanina.
Postoje indicije da će SDA, zarad mira u kući i ,,negovanja višenacionalnog principa,, promeniti statut SO Novi Pazar, i u rukovodeće strukture umesto jednog uvesti dva zamenika predsednika Opštine.Tako će se u strukturama naći i jedan Srbin. Predpostavlja se da će to biti Filip Milovanović iz Demokratske opozicije Srbije. Svi članovi Izvršnog odbora SO Novi Pazar će po odluci SDA biti na platnom spisku, što je svojevrsni presedan, jer se tako nešto nije desilo ni u jednoj opštini u Srbiji.
Od trenutka osvajanja vlasti čelnici SDA ponovo počinju sa starom političkom praksom. Prvo što su učinili jeste pokušaj manipulacije učenicima koji su izašli na ulice Novog Pazara da protestuju protiv izborne kradje glasova za predsednika republike i daju podršku kandidati dr Vojislavu Koštunici, Na proteste su izašli zajedno i Srbi i Bošnjaci ali su im se ubrzo priključile pristalice Sulejmana Ugljanina noseći Ugljaninove slike i zastave SDA, uzvikujući ,, Allahu egber,, u delovima grada naseljenim isključivo srpskim življem. Kod učenika, koji su uzgred budi rečeno jedini u Pazaru izrazili bunt protiv izborne kradje, ponašanje pristalica SDA izazvalo je revolt i već sutradan dwemonstracija nije bilo. Ni Bošnjaci ni Srbi nisu želeli da učestvuju u ovakvim jednostranačkim demonstracijama. Pobednička stranka nije se medjutim priključila niti pozdravila spontano
okupljanje gradjana Novog Pazara u noći kada je pao režim Slobodana Miloševića.
Slavlje je prošlo, a izborom čelnih ljudi u SO Pazar, i dalje je tema broj jedan. Njime su iznenadjeni i čelni ljudi SDA, koji za sada ćute. Koliko će Ugljaninova politika naići na podršku i odobravanje vladajućeg Dosa-a, za koga je Ugljanin podržavajući Koštunicu i pozivajući svoje glasače iz užičkog okruga da umesto za njegovu partiju glasaju za kandidate DOS-a, tek ostaje da se vidi.
Po svemu sudeći Ugljanin posle promena u Srbiji i trenutne nestabilnosti, više nikome ne veruje, pa stoga nastoji da učvrsti svoju vlast na lokalnom nivou. Ključno pitanje je svakako,koliko će uspeti najblaže rečeno neozbiljnošću i potpunom privatizacijom kadrovske politike da očuva nedavno stečeno poverenje gradjana Novog Pazara.
Elijas Rebronja (AIM)